### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra V**

**Hvad vil vi gerne opnå? Hvorfor stilles forslaget?**

Venstre kan med bekymring konstatere at der hersker stor grad af ensomhed blandt aarhusianere. Hele 32% af de adspurgte i en ny undersøgelse svarer at de oplever uønsket ensomhed, og ensomheden hersker desværre mest blandt vores unge medborgere i alderen 18-29. Værst står det dog til blandt vores medborgere med handicap, som i alt for stor grad (43% af de adspurgte) oplever uønsket ensomhed.

Mennesker, der slås med langvarig ensomhed, beretter ofte om et liv præget af svigt, uønsket ensomhed, negative sociale erfaringer og svage eller vanskelige relationer til familie og eventuelle partnere, ofte i kombination med en svag eller manglende tilknytning til arbejdsmarkedet, psykisk sårbarhed og helbredsmæssige problemer.

Visse sygdomme og handicap kan være så indgribende, at de i sig selv og uanset sociale forhold og opvækstvilkår, gør social kontakt meget vanskelig.

Uønsket ensomhed kan have alvorlige konsekvenser for vores livskvalitet og helbred og medvirker ofte risiko for at udvikle psykiske lidelser. Ensomhed er ikke en tilstand den enkelte alene kan bryde ud ad, og i Venstre finder det vigtigt at vi som kommune sætter ind og får hjulpet borgere ud af uønsket ensomhed.

**Eventuelle input til hvem, hvad, hvordan og hvor mange ressourcer**

Derfor foreslår [adresse] at forvaltningen kortlægger årsagerne til den øgede sociale isolation blandt vores unge og borgere med handicap, og på den baggrund afsætter de nødvendige midler til følgende indsatser:

* Et styrket samarbejdet med frivillige organisationer der arbejder med at bekæmpe uønsket ensomhed
* Initiativer der har et oplysende eller oplevelsesmæssigt indhold for personer ramt af ensomhed
* Initiativer der medvirker til at bryde social isolation pga. nedsat funktionsevne

Kontaktperson fra partiet: Zara Møller og Mark Kristiansen

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.